stanford-oval/wikipedia huggingface dataset:
Herman Saastamoinen
Anders Hiltusen palvelukseen, oman liikkeen alku

Herman Saastamoisen oli siirryttävä toisen Hiltusen, Andersin palvelukseen. Hiltunen ei ottanut osaa voikauppaan, mutta salli Saastamoisen harjoittaa sitä suojeluksessaan. Saastamoinen toi voita maailmalta ja myi sen Robert Rissasen vientiliikkeelle. Voikaupan parissa onnistuminen loi uskoa ja mainetta Saastamoisen oman liikkeen perustamiseksi. Kilpailutilanne ja alan sisäinen liikehdintä sai hänet valitsemaan sekatavarakaupan. Saastamoisen oma liiketoiminta alkoi elokuussa 1876, kun hän osti J. P. Lappalaisen tavaravaraston ja kaupan torin laidasta. Kauppaporvarioikeudet hän sai 27. syyskuuta Kuopion 136:ntena kauppiaana. Kaupassa myytiin muun muassa pietarilaista jauhoa, suurimoita, tupakkaa sekä Lyypekistä tuotettuja siirtomaatavaroita kuten mausteita, suolaa, sokeria ja viinaa. Saastamoinen kohdisti liiketoimintansa maalta saapuviin ja otti maksuvälineenä muun muassa voita, jolla maksoi edelleen Lyypekkiin. Laman jälkeinen vähäinen kilpailu mahdollisti myös toiminnan laajentamisen. Vuonna 1880 tilaa saatiin lisää, kun Saastamoinen osti Savolaisen kauppakartanon torin laidasta. Samana vuonna kaikki kuitenkin paloivat viimeistä myöten, eivätkä vakuutuskorvaukset kattaneet kaikkia tappioita. Sunnuntain 4. heinäkuuta 1880 vastaisena yönä tapahtuneessa tulipalossa tuhoutui yhdeksän myymälää. Saastamoinen jatkoi toimintaansa tilapäisissä tiloissa "herra H. Alceniuksen kartanossa".
Anders Hiltusen palvelukseen, oman liikkeen alku > Tulipalon jälkeen

Tulipalon kokeneena Saastamoinen teetti seuraavan rakennuksen kivestä. Kesällä 1881 alkanut rakennustyö valmistui seuraavana vuonna. Saastamoisen uusi ja kallis kaksikerroksinen kauppakartano oli syntynyt. Talossa sijaitsi myös kauppiaan oma asunto, varastoja sekä talli, jossa oli kotitarpeiksi tuohon aikaan tavanomaiset muutama lehmä, kanoja ja sikoja. Saastamoisella ei ollut itsellään vaadittavia pääomia, joten hän velkautui raskaasti kunnes toimintatuotot hiljalleen kattoivat velat. Rahansa Saastamoisen liike teki tukkumyynnillä ja laajamittaisella välitystoiminnalla. Hiljalleen torin laitaan rakentui myös Saastamoisen kulmana tunnettu kortteli, jonka omistuksen myötä Herman omisti ison osan torin ympärystä. Saastamoinen valtasi samaan aikaan toimintansa aloittaneen Birger Hallmanin kanssa pikkuhiljaa markkinoita vakiintuneilta Gust. Raninilta ja Lignell & Piispaselta ja laajeni sinne suuntaan maakuntaa missä kilpailu ei ollut jo ennestään kovaa. Saastamoinen totesi myöhemmin tehneensä omaisuutensa perustan nimenomaan voikaupalla (eli lyhensi alkuvuosina sillä velkoja): "Voilla olen omaisuuteni perustan luonut", hän kuvasi sukulaisilleen.
Anders Hiltusen palvelukseen, oman liikkeen alku > Woikauppa Yhtiö Kuopiossa

Apteekkari Hugo Lignell ja kauppiaat Hallman, Lindqvist, Raninen, Savolainen ja Saastamoinen perustivat voikauppaan keskittyvän yhtiön vuonna 1884 helpottaakseen voin hankintaa ja maksimoidakseen sen kaupasta saatavan tuoton. Ehtona oli kaikkien osapuolten voikaupan keskittäminen yhtiöön, mistä livennyt Raninen aiheutti myöhemmin yhtiön purkautumisen. Hallman, Savolainen ja Saastamoinen perustivat uuden "Kauppa-yhtiön" vuonna 1887 joka jatkoi kunnes valui tappiolle 1894. Kannattavuus laski pääosin valmistuneen Savon radan takia, koska voikuljetus siirtyi sinne (1892 vesikuljetukset olivat enää 1/80 vuoden 1889 tasosta), mutta se oli aluksi vesikuljetusta kalliimpaa. Maalaiset olivat myös alkaneet myydä voinsa ilman välikäsiä.
Anders Hiltusen palvelukseen, oman liikkeen alku > Kuopio kasvaa ja Saastamoinen avaa uusia liiketoimintoja

Saastamoinen avasi uuden liiketoiminta-alueen samoihin aikoihin kun Kuopion kaupungintalon rakentamisen suunnittelu oli kuumimmillaan. Hän laajensi 1880-luvulla vähittäiskauppaa ja lopulta houkutteli vuokralaisia kauppakartanoonsa perustaen lopulta "ostoskeskuksen", joka oli eräänlainen tavaratalo. Suurista suunnitelmista huolimatta jättikauppakeskusta ei kuitenkaan syntynyt ja vuosikymmenen lopulla oli uuden aluevaltauksen vuoro. Saastamoinen osti 1887 viipurilaisen Rosenius & Sesemanin konkurssipesältä Karttulan Syvänniemessä sijainneen sahan. Kauppa ei aluksi liittynyt rullakauppaan tai sahatoiminnan aloittamiseen, vaan oli tarpeen koska toinen, Saastamoiselle voitynnyreitä toimittava saha oli palanut ja sen takia voivarasto oli vaarassa pilaantua. Kaupan myötä Saastamoinen sai myös satoja hehtaareja maata. Birger Hallman ja Kuopion pormestari Frans Oskar Möller tarvittiin kuitenkin mukaan, että pääoma saatiin riittämään sahan käynnistämiseen. Saastamoinen myi myöhemmin nurkissa pyörineen koivukeppierän Pietarin tekstiiliteollisuudelle ja huomasi siinä uuden liiketoimintamahdollisuuden. Tämän johdosta hän päätyi kiertämään Euroopassa tutkimassa alan tuotantolaitoksia. Suomeen palattuaan Saastamoinen kyseli rullatehtaan vaatimien koneiden hintaa ja näin hänestä tuli pikkuhiljaa tehtailija. Pääomat olivat kuitenkin toiminnan aloituskustannuksiin nähden jälleen liian pienet.
Syvänniemi Träindustri AB

Vuonna 1889 perustettiin uusi yhtiö aloittamaan rullatehdas. Hallman, Möller ja Saastamoinen saivat kokoon silloisen 90 000 markan pääoman, joka oli noin kolmasosa siitä mitä alan suurpelureilla Kaukaalla ja Tornatorilla oli siihen aikaan. Saastamoinen myi tehtaan osakeyhtiölle ja matkusti Venäjälle tutustumaan alaan. Siellä hän havaitsi tullipolitiikan olevan kiristymässä, mikä tarkoitti jatkossa sitä, ettei keisarikuntaan kannattanut tuoda enää lankaa ja kankaita vaan sitä oli tehtävä itse. Kaukas ja Tornator laajensivat, mikä sai Hallmanin ja Möllerin epäröimään. Saastamoisen oli ostettava osakkaat ulos Lyypekistä ja Pietarista lainatuilla rahoilla. Takuina käytettiin varastoja ja tilojen kiinnityksiä. Lisäksi taakkana oli vastikään tehdyt koneinvestoinnit. Sahatavaralle oli kuitenkin kysyntää, mikä mahdollisti rullatehtaan kehittämisen pitkällä aikajänteellä.
1890–91 Saastamoinen sai ensimmäisen lankojen koetilauksensa myytyä Pietariin ja aloitti Euroopan laajuisen markkinointikirjeiden lähetyskampanjan. Maailmalta tuli koetilauksia, mutta suurin voitto oli Nevskij Nitoshnyj Manufakturin kanssa tehty määräaikaissopimus. Tullipolitiikka piti ja kaikki alan toimijat kauppasivat itään. 1890-luvun eurooppalaisesta lamasta Saastamoinen selvisi kiinteiden sopimusten turvin. Kysyntä laski, mutta myös sahan raaka-aineena käytetyn koivuropsin hinta romahti. Saastamoisella oli pääomaa, jolla hän saattoi täyttää raaka-ainevarastot. Tämä osoittautui erittäin kannattavaksi liikkeeksi nousukauden käynnistyessä. Kun Kaukas ja Tornator kärsivät toimitusvaikeuksista, toimitti Saastamoisen Syvänniemen tehdas tavaraa maailmalle.
Saastamoisen perheyritys

Kuopion torin laidalla sijainneesta sekatavaraliikkeestä aloittanut Saastamoisen perheyritys laajeni 1900-luvun kuluessa monialayritykseksi toimialoinaan metsäteollisuus sekä tukku- ja vähittäiskauppa. Toiminta-alue laajeni myös koko Pohjois-Savoon, Kainuuseen, Keski-Suomeen ja Pohjois-Karjalaan. Perheyrityksen jäseniä osallistui laajamittaisesti myös paikallis- ja valtionpolitiikkaan.
Saastamoisen perheyhtiö tunnetaan kenties parhaiten aikanaan maailman suurimmasta lankarullatehtaasta, kun taas kilpailija Hallman perusti vastaavasti Kuopioon 1840-luvulla tulitikkutehtaan, josta tuli vuoteen 1923 mennessä maailman suurin (myytiin pois ja lopetettiin 1926). Saastamoinen tunnetaan myös brändeistä kuten Sasmox-levy, Hermannin Herkku -vehnäjauhot, Heps-tavaratalo]] (sittemmin Anttila) ja Pops-ruokakaupat. 1970-luvun puolivälissä Saastamoisella oli Apti-niminen yhdentoista Suomen eri kaupungeissa sijaitsevan (Helsinki, Tampere, Pori, Kotka, Nakkila ja Vantaa) ravintolan ketju, jonka Alkon tytäryhtiöt Kantaravintolat Oy ja Yhtyneet Ravintolat Oy ostivat vuonna 1977. Perheyhtiö sai paljon julkisuutta 1970-luvun talousvaikeuksistaan, mutta selvisi kunnes vuonna 1996 toiminta päättyi Saastamoinen Oy:n konkurssiin.
Perhe

Helmikuussa 1882 Herman Saastamoinen avioitui Pohjois-Ruotsin Jarhosta olevan ruukinpatruunan Carl Fredrik Tengmanin tyttären, Alexandra Sofian (k. 1898) kanssa. Perheen lapset mm. Pohjois-Savon jääkäriliikkeen alullepanija, Suomen Tanskan ja Yhdysvaltojen suurlähettiläs Armas Herman (14. huhtikuuta 1886–1932), vuorineuvos Onni Herman (20. syyskuuta 1895–1966) ja ministeri Yrjö Herman (1888–1967) jatkoivat myöhemmin perheyrityksen toimintaa 1960-luvulle asti, jolloin kolmas sukupolvi otti vetovastuun (Onnin tytär, FM Liisa Karttunen ja tämän puoliso, valtiovarainministeri Osmo P. Karttunen).
Perhe > Viime vaiheet ja perintöjärjestelyt

Hermanin luottomies K. A. Widenius oli korvannut vuonna 1918 Tanskaan lähteneen Armaksen yhtiön prokuristina. Häneltä tuli vain elokuuhun 1918 kestäneen toimikautensa aikana idea yhtiöittää koko Hermanin omaisuus (suuri osa oli metsää, jota Herman oli koonnut vuosien varrella eikä ollut juuri ollenkaan käyttänyt niitä raaka-ainetuotantoon). Tämä järjestely toteutettiin ja se sitoi veljekset yhtiöön, koska kenelläkään ei ollut varoja ostaa muita ulos. 1920 perustetun H. Saastamoinen & Pojat Oy pääomaksi tuli 3,5 miljoonaa markkaa. Perinnön jako onnistui osakkeita siirtämällä, joita tuli lisäksi myös Oy H. Saastamoinen Ltd:stä, jonka alla teollisuustoimintaa pyöritettiin.
Aiheesta muualla

Jyrki Paaskoski: Herman Saastamoinen. Suomen talouselämän vaikuttajat -verkkojulkaisu (maksullinen). 5.9.2009. Suomalaisen Kirjallisuuden Seura.
Syvänniemen (nykyisin kylä Karttulassa) historia (Arkistoitu – Internet Archive)
Fagerlund, Bengt 1998. Kuopion legendaariset kauppaneuvokset Gust. Ranin, Herman Saastamoinen, Birger Hallman, Lauri Hallman. Kuopio : Kuopion Isänmaallinen Seura
Syvänniemen rullatehdas työntekijöineen.
Saastamoisen perhe.
Deus Ex (pelisarja)

| Deus Ex |
| --- | --- |

Kehittäjä:  Ion Storm, Eidos Interactive
Julkaisija:  Eidos Interactive, Square Enix
Lajityyppi:  hiiviskelypeli, Toimintaroolipeli
Alusta:  PlayStation 2, PlayStation 3, PlayStation 4, Xbox, Xbox 360, Xbox One, Windows
Aiheesta muualla
MobyGames
Lisää peliartikkeleitaVideopelien teemasivulla
Deus Ex on Eidos Interactiven julkaisema, nykyisin Square Enixin julkaisema videopelisarja.
Pelisarja on tunnettu muun muassa kyberpunk-aiheestaan.
Pelit

Deus Ex (2000)
myös nimellä Deus Ex: The Conspiracy (PlayStation 2)
Deus Ex: Invisible War (2003)
Deus Ex: Human Revolution (2011)
Deus Ex: The Fall (2013)
Deus Ex GO (2016)
Deus Ex: Mankind Divided (2016)
Deus Ex: Breach (2017)
Jatko-osat

Ensimmäiselle pelille on olemassa useampi jatko-osa, joista ensimmäinen kantaa nimeä Deus Ex: Invisible War. Sarjan kolmas osa Deus Ex: Human Revolution julkaistiin 26. elokuuta 2011, ja sarjan neljäs osa  Deus Ex: Mankind Divided 26. elokuuta 2016. Juonellisesti Human Revolution sijoittuu aikaan ennen alkuperäisen Deus Exin tapahtumia, kun taas ensimmäisen jatko-osan Invisible Warin tapahtumat sen jälkeiseen. Pelit muodostavat yhden yhtenäisen tarinan, vaikka niissä pelataan eri henkilöillä. Neljäs pelisarjan osa sijoittuu ajallisesti kaksi vuotta edeltäjänsä tapahtumien jälkeiseen lähitulevaisuuden cyberpunk-henkiseen Prahaan ja samalla siis aikaan ennen alkuperäisen pelin tapahtumia.
Aiheesta muualla

Pelisarja MobyGamesissä (englanniksi)
Ebastiini

| --- | --- |

Ebastiini
Systemaattinen (IUPAC) nimi
4-(4-bentshydryloksipiperidin-1-yyli)-1-(4-tert-butyylifenyyli)butan-1-oni
Tunnisteet
CAS-numero: 90729-43-4
ATC-koodi: R06AX22
PubChem CID: 3191
Kemialliset tiedot
Kaava: C32H39NO2 
Moolimassa: 469,658
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Proteiinisitoutuminen: > 95%
Metabolia: Hepaattinen
Puoliintumisaika: 15-19 h
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: Oraalinen
Ebastiini on eräs uuden polven antihistamiini. Se on lääkeaine, joka vähentää allergista oireilua. Ebastiinia markkinoidaan väsyttämättömänä eli ei-sedatiivisena. Sen myyntinimiä Suomen lääkeainemarkkinoilla ovat olleet ainakin Kestine ja Kestox.
Ebastiinin kemiallinen kaava on C32H39NO2, moolimassa 469,658 g/mol ja CAS-numero 90729-43-4.
Aiheesta muualla

PubChem: Ebastine (englanniksi)
DrugBank: Ebastine (englanniksi)
Human Metabolome Database (HMDB): Ebastine (englanniksi)
Kyoto Encyclopedia of Genes and Genomes (KEGG): Ebastine (englanniksi)
ChemBlink: Ebastine (englanniksi)
Dodonan teatteri

| Dodonan teatteri |
| --- | --- |
 Dodonan teatteri.
Sijainti:  Dodóni, Ioánnina, Epeiros, Kreikka
Koordinaatit:  39°32′47″N, 20°47′16″E
Rakennustyyppi:  kreikkalainen teatteri
Valmistumisvuosi:  200-luku eaa.
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Dodonan teatteri oli antiikin aikainen kreikkalainen teatteri Dodonassa Kreikassa. Sen rauniot sijaitsevat Dodonan arkeologisella alueella Dodónin kunnassa. Teatterirakennus oli yksi kreikkalaisen maailman suurimpia ja samaa kokoluokkaa Epidauroksen teatterin kanssa.
Historia

Dodonan teatteri rakennettiin hellenistisellä kaudella 200-luvun eaa. alkupuolella Epeiroksen kuningas Pyrrhoksen aikana ja toimeksiannosta. Sitä käytettiin erityisesti Dodonan Zeukselle omistetuissa Naïan kisoissa, jotka järjestettiin joka neljäs vuosi. Teatterirakennus tuhoutui aitolialaisten hyökkäyksessä vuonna 219 eaa. Tämän jälkeen se rakennettiin uudestaan kokonaan kivisenä. Teatteri tuhoutui uudelleen roomalaisten hyökkäyksessä vuonna 167 eaa. Roomalaisella kaudella keisari Augustuksen aikana teatteri muutettiin roomalaisille gladiaattori- ja eläintaistelunäytöksille soveltuvaksi areenaksi.
Teatterin rauniot kunnostettiin vuosina 1961–1975. Nykyisin teatteri on Dodonan parhaiten säilyneitä rakennuksia, ja sitä käytetään jälleen teatteri- ja musiikkiesityksiin.
Rakennus

Teatteri oli rakennettu Dodonan akropoliin eli linnoituskukkulan etelärinteeseen Zeuksen pyhäkköalueen länsipuolelle. Se oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Koko rakennuksen korkeus oli noin 22 metriä, ja se oli tuettu itä- ja länsipuolilta korkeilla muureilla, jotka ovat säilyneet hyvin. Orkhestran halkaisija oli noin 19 metriä ja skene- eli näyttämörakennuksen leveys noin 31 metriä. Teatterin katsomo oli jaettu poikkikäytävillä osiin, joista alimmassa oli 21, keskimmäisessä 16 ja ylimmässä 21 penkkiriviä. Pystysuuntaiset porraskäytävät jakoivat alimmat osat yhdeksään ja ylimmän osan 18 lohkoon. Katsomoon mahtui noin 17 000–18 000 henkeä, mikä tekee siitä yhden kreikkalaisen maailman suurimmista teattereista.
Teatterin itäkulmauksessa oli papiston käytössä ollut rakennus. Dodonan stadion sijaitsi heti teatterin eteläpuolella.
Aiheesta muualla

Kuvia tai muita tiedostoja aiheesta Dodonan teatteri Wikimedia Commonsissa
Teatterin katsomon tukimuureja.
Panoraamakuva Dodonan teatterista.
Daylight Dies

| Daylight Dies> Tiedot |
| --- | --- |
Toiminnassa:  1996–
Tyylilaji:  melodinen death metal, doom metal
Kotipaikka:   Asheville, Pohjois-Karolina, Yhdysvallat
Laulukieli:  englanti
Jäsenet:  Nathan Ellis, laulu   Barre Gambling, kitara   Charley Shackelford, kitara   Egan O'Rourke, basso, laulu   Jesse Haff, rummut  
Levy-yhtiö:  Candlelight Records   Relapse Records  
Aiheesta muualla
Kotisivut
Infobox OKNimi-testi OK: 
Daylight Dies on Pohjois-Carolinassa vuonna 1996 perustettu yhdysvaltalainen metalliyhtye, jonka tyylilaji on melodinen death metal ja doom metal.
Daylight Dies sai vuonna 2002 levytyssopimuksen Relapse Recordsilta. Samana vuonna ilmestyi yhtyeen ensimmäinen täysimittainen albumi No Reply. Yhtye kiersi Yhdistyneessä kuningaskunnassa, Irlannissa, Belgiassa, Alankomaissa, Yhdysvalloissa ja Kanadassa Katatonian ja Lacuna Coilin kanssa.
Loppuvuodesta 2005 Daylight Dies solmi levytyssopimuksen Candlelight Recordsin kanssa. Maaliskuussa 2006 ilmestyi albumi Dismantling Devotion. Kesäkuussa 2006 yhtye ilmoitti tekevänsä lokakuun 20. ja marraskuun 19. välisenä aikana kiertueen Katatonian ja Moonspellin kanssa. 9. elokuuta 2006 julkaistiin musiikkivideo kappaleelle "Lies That Bind".
Jäsenet

Nathan Ellis – laulu
Barre Gambling – kitara
Charley Shackelford – kitara
Egan O'Rourke – basso, laulu
Jesse Haff – rummut
Diskografia > Studioalbumit

No Reply (2002)
Dismantling Devotion (2006)
Lost to the Living (2008)
A Frail Becoming (2012)
Diskografia > Livealbumit

Live at the Contamination Festival (2005)
Diskografia > Singlet

A Portrait in White (2008)
Diskografia > Demot

The Long Forgotten Demo (1999)
IDLE (2000)
Aiheesta muualla

Viralliset sivut (englanniksi)
Dynaaminen analyysi

Dynaaminen analyysi on tietokoneohjelmien analysointia suorittamalla ohjelmia todellisessa tai virtuaalisessa prosessorissa.
Jotta dynaaminen analyysi voisi onnistua riittävän hyvin, tarvitaan riittävät testitiedot ja tulotiedot, jotta voidaan tuottaa riittävän tarkat vastaukset käyttäytymisen tuloksena. Yleensä dynaamisen analyysin suorittamiseksi ohjelmistoa joudutaan muuttamaan vähän (koodin instrumentointi), tai muutoin joudutaan varmistamaan, että suoritus kattaa riittävän osan koodista.
Kirjallisuutta

Ball, T. (1999). The concept of dynamic analysis. Springer Verlag Heidelberg. (englanniksi)
Hamou-Lhadj, A. (2005). Techniques to Simplify the Analysis of Execution Traces for Program Comprehension. PhD-thesis. (englanniksi)
Zaidman, A. (2006). Scalability Solutions for Program Comprehension Through Dynamic Analysis. PhD-thesis. (englanniksi)
Egoismi

Wikisanakirjassa on tähän liittyvä sananselitys: .
Egoismi, oman itsensä korostaminen, viittaa seuraaviin asioihin:
eettinen egoismi, moraalifilosofinen näkökulma, jonka mukaan ihmisen tulisi toimia oman etunsa mukaisesti
psykologinen egoismi, teoria, joka selittää ihmisten toimintaa heidän luontaisella itsekkyydellään
egoistinen anarkismi, on radikaali anarkoindividualismin muoto, joka vastustaa tavallisen anarkismin tapaan, kapitalismia, nationalismia ja valtiota.
Aiheesta muualla

Wikisitaateissa on kokoelma sitaatteja aiheesta .
Internet Encyclopedia of Philosophy: Egoism (englanniksi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Egoismi”, voi hakea sivunnimihaulla, laajalla sivunnimihaulla tai tekstihaulla.
Dynaaminen lonkkaruuvi

Liukuruuvi, dynamic hip screw
Dynaaminen lonkkaruuvi (eng. Dynamic hip screw) (DHS) tai liukuruuvi (Sliding Screw Fixation) on ortopediassa käytetty tietyntyyppisten (useimmiten pertrokanteeristen mutta myös reisiluun kaulan) lonkkamurtumien kiinnitysmenetelmä. Markkinoilla on useita vastaavalla ideologialla valmistettuja implantteja jotka kuitenkin ovat perusperiaatteiltaan samanlaisia.
Liukuruuvi sallii kiinnitetyn reisiluun pään murtumakappaleen liikkeen yhteen suuntaan mikä parantaa murtumakappaleiden välistä kontaktia sekä mahdollistaa murtumakappaleiden pintojen yhteenpuristumisen (kompressio). Kontakti ja kompressio parantavat luutumisen todennäköisyyttä sekä tapaa (primaari vs. sekundaarinen luutuminen). Liukuruuvi on maailmanlaajuisesti yleisin reisiluun nivelkapselin ulkopuolisiin lonkkamurtumiin käytettävä implantti . Näitä murtumia esiintyy pääasiassa iäkkäillä ja osteoporoosia sairastavilla ihmisillä.
Liukuruuvissa on kolme pääosaa: Itse liukuruuvi (eng. lag screw), reisiluun ulkosivua vasten tuleva levy ja useampi levyn reisiluuhun kiinnittävä ruuvi.
Kuvia

Liukuruuvilla hoidettu murtuma
Dynaaminen sivistysyliopisto

| Dynaaminen sivistysyliopisto: Sata puhetta ja kirjoitusta vuosilta 1987–2010 |
| --- | --- |

Kirjailija:  Ilkka Niiniluoto
Kieli:  suomi
Genre:  tiedepolitiikka
Kustantaja:  Gaudeamus
Julkaistu:  2011
Ulkoasu:  nidottu
Sivumäärä:  400
ISBN:  978-952-495-194-4

Edeltävä:  Totuuden rakastaminen
Löydä lisää kirjojaKirjallisuuden teemasivulta
Dynaaminen sivistysyliopisto: Sata puhetta ja kirjoitusta vuosilta 1987–2010 on Ilkka Niiniluodon vuonna 2011 ilmestynyt kirjoituskokoelma.
Aiheesta muualla

Sisällysluettelo kustantajan sivuilla[vanhentunut linkki].
Rami Nissilä: Yliopiston roolista suomalaisessa yhteiskunnassa Agricola 14.6.2011.
Pekka Wahlstedt: Autonomia on yliopiston kivijalka Helsingin Sanomat 30.6.2011.
Mai Allo: Rakkaudesta yliopistoon. Acatiimi 6/2011.
Kimmo Jylhämö: Yliopistokurjistus (Arkistoitu – Internet Archive). Fifi 21.6.2011.
E.T. (täsmennyssivu)

E.T. voi tarkoittaa:
E.T. – The Extra Terrestrial , vuoden 1982 elokuva
E.T. the Extra-Terrestrial,  Michael Jacksonin äänikirja sekä soundtrack-albumi
E.T. the Extra-Terrestrial, videopeli vuodelta 1982
”"E.T.”, Katy Perryn kappale albumilta Teenage Dream vuodelta 2010
E.T. (Ex Tempore), suomalainen yhtye.
Earl Seibert

Earl Walter Seibert (7. joulukuuta 1910 Kitchener, Ontario – 20. toukokuuta 1990) oli kanadalainen jääkiekkoilija, joka pelasi puolustajana  15 kautta NHL-seuroissa Chicago Black Hawks, New York Rangers ja Detroit Red Wings.
Hän saavutti NHL:ssä pelaamissaan 653 runkosarjaottelussa tehot 89+187=276. Rangaistusminuuttien määrä oli 768.
Pelaajaura

Earl Seibert oli avainpelaaja sekä Rangersin vuoden 1933 että Black Hawksin  vuoden 1938 Stanley Cup -voiton taustalla. Vuodesta 1935 vuoteen 1944 Seibert valittiin joka kevät joko NHL:n ykkös- tai kakkostähdistöön. Seibert tunnettiin rujon fyysisen pelin kannattajana, jota vastaan jopa Eddie Shore vältti asettumasta.
Saavutuksia ja palkintoja

Chicago Black Hawksin kapteeni 1940–42
Hockey Hall of Fameen 1963
1998 sijalla 72 The Hockey Newsin 100 suurimman NHL-pelaajan listalla
Aiheesta muualla

Earl Seibert The Internet Hockey Databasessa (englanniksi)
Earl Seibert Legends of Hockeyssä
Egoi Martínez

| Egoi Martínez |
| --- | --- |

Henkilötiedot
Koko nimi:  Egoi Martínez de Esteban
Syntynyt: 15. toukokuuta 1978 (ikä 46)
Kansalaisuus:   Espanja
Pyöräilijä
Pituus:  183 cm
Paino:  71 kg
Joukkue:  lopettanut
Laji:  maantie
Rooli:  ajaja
Ura
Amatöörijoukkue(et)
1999–2000:  Caja Rural
Ammattilaisjoukkue(et)
2001–2005 2006–2007 2008–2013:  Euskaltel-Euskadi Discovery Channel Euskaltel-Euskadi
Suurimmat voitot
 Espanjan ympäriajo, etappi, mäkikilpailu 2006 
 Tiedot päivitetty: 4. tammikuuta 2014 
Aiheesta muualla
egoimartinez.iespana.es
Egoi Martínez de Esteban (s. 15. toukokuuta 1978 Etxarri-Aranatz, Navarra, Espanja) on espanjalainen maantiepyöräilijä, joka kilpaili ammattilaisena vuosina 2001–2013.
Martínez voitti vuoden 2006 Espanjan ympäriajon 11. etapin 55 sekunnin erolla Íñigo Landaluzeen. Hän voitti samana vuonna myös Espanjan ympäriajon parhaan mäkimiehen palkinnon, Jersey de naranjan. Ranskan ympäriajossa 2008 Martínez sijoittui Simon Gerransin jälkeen toiseksi 15. osuudella.
Aiheesta muualla

Virallinen sivusto (Arkistoitu – Internet Archive) (espanjaksi) (englanniksi) (baskiksi)
Edith Márquez

Edith Márquez vuonna 2016.
Edith Márquez (s. 27. tammikuuta 1973) on suosittu meksikolainen pop-laulaja. Häneltä on ilmestynyt viisi albumia.
Albumit

Frente a ti (1998)
Caricias del cielo (2000)
Extravíate (2001)
¿Quién te cantará? (2003)
Cuando grita la piel (2005)
Aiheesta muualla

esmas.com (Arkistoitu – Internet Archive), lyhyt elämäkerta (espanjaksi)
esmas.com (Arkistoitu – Internet Archive), uutisartikkeli albumin Cuando grita la piel julkaisusta (espanjaksi)